ครับพอดีลิ้นผมมีฝ้าสีขาวๆขึ้นที่ลิ้น ขึ้นมาประมา2สัปดาแล้วครับ แล้วมีอาการกลืนลำบากด้วย เหมือนมีอะไรอยู่ตรงลูกกระเดือกเลยครับ ตรงลูกกระเดือกรู้สึกได้ว่าใหญ่ขึ้น มีอาการเพลียๆร่วมด้วยครับ ช่วยตอบด้วยน้ะครับ กังวลมากๆเลยครับ
สวัสดีค่ะ ฝ้าขาวที่ลิ้น อาจมีสาเหตุจาก-เชื้อราที่ลิ้น-โรคทางผิวหนังอืนๆเช่นโรคไลเคนพลานัสคือการอักเสบเรื้อรังที่ปากและลิ้น-การดูแลสุขอนามัยในช่องปากที่ไม่ดีพอ-ภาวะขาดน้ำ-ดื่มแอลกอฮอล์มาก-สูบบุหรี่หรือใช้ยาสูบการดูแลตัวเองเบื้องต้น งดการสูบบุหรี่และดื่มแอลกอฮอล์ แปรงฟันวันละ 2 ครั้งเช้าเย็นและควรแปรงที่ลิ้นด้วย ดื่มน้ำมากๆ และงดรับประทานอาหารรสจัดที่ทำให้เจ็บลิ้นมากขึ้นควรไปพบแพทย์เพื่อตรวจเพิ่มเติมกรณีที่เป็นฝ้าขาวมานานไม่หายไป เจ็บลิ้นร่วมด้วย ถ้าเป็นเชื้อราที่ลิ้น แพทย์จะให้ยาอมฆ่าเชื้อราในปากมาใช้ประมาณ 1-2 สัปดาห์ หากเป็นเชื้อราที่ลิ้นเรื้อรังเป็นๆหายๆ แพทย์อาจจะหาสาเหตุอื่นๆร่วมด้วยเช่นภาวะภูมิคุ้มกันผิดปกติ โรคเบาหวานค่ะ